Sverre Bjerkan arbeidet først som lærer ved middelskolen i Steinkjer høsten 1887 før han etablerte eget fotostudio på Verdal i 1896. Høsten 1899 flyttet han virksomheten til Levanger og etablerte seg her i august 1900. I 1910 startet han i fellesskap med to andre den første kinoen i Levanger. I 1916 overtok kommunen driften, mens han fortsatte som bestyrer. Fra 1919 til 1935 var han også tegnelærer ved Levanger tekniske aftenskole. Firmaet ble i 1938 overdratt til sønnen Christian Andreas Bjerkan.